CELEX: 62018TA0077
Language: mt
Date: 2020-09-23 00:00:00
Title: Kawżi T-77/18 u T-567/18: Sentenza tal-Qorti Ġenerali tat-23 ta’ Settembru 2020 – VE vs ESMA (“Servizz pubbliku – Membri tal-persunal temporanji – Kuntratt għal żmien indeterminat – Rapport ta’ evalwazzjoni – Proċedura ta’ evalwazzjoni 2016 – Eċċezzjoni ta’ illegalità tal-gwida għall-evalwazzjoni – Żball manifest ta’ evalwazzjoni – Evalwazzjoni ta’ attivitajiet eżerċitati bħala rappreżentant tal-persunal – Irregolarità proċedurali – Xoljiment tal-kuntratt ta’ xogħol – Prestazzjonijiet mhux sodisfaċenti għal perijodu ta’ sentejn”)

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/33
            
         
      Sentenza tal-Qorti Ġenerali tat-23 ta’ Settembru 2020 – VE vs ESMA
      (Kawżi T-77/18 u T-567/18) (1)
      
      (“Servizz pubbliku - Membri tal-persunal temporanji - Kuntratt għal żmien indeterminat - Rapport ta’ evalwazzjoni - Proċedura ta’ evalwazzjoni 2016 - Eċċezzjoni ta’ illegalità tal-gwida għall-evalwazzjoni - Żball manifest ta’ evalwazzjoni - Evalwazzjoni ta’ attivitajiet eżerċitati bħala rappreżentant tal-persunal - Irregolarità proċedurali - Xoljiment tal-kuntratt ta’ xogħol - Prestazzjonijiet mhux sodisfaċenti għal perijodu ta’ sentejn”)
      (2020/C 414/53)
      Lingwa tal-kawża: l-Ingliż
      
         Partijiet
      
      
         Rikorrent: VE (rappreżentanti: L. Levi u N. Flandin, avukati)
      
         Konvenuta: L-Awtorità Ewropea tat-Titoli u s-Swieq (rappreżentanti: A. Lorenzet u N. Vasse, aġenti, assistiti minn D. Waelbroeck u A. Duron, avukati)
      
         Suġġett
      
      Talbiet ibbażati fuq l-Artikolu 270 TFUE u intiżi, minn naħa, għall-annullament tar-rapport ta’ evalwazzjoni tar-rikorrent li jkopri l-perijodu bejn l-1 ta’ Jannar u l-31 ta’ Diċembru 2016, id-deċiżjoni tal-14 ta’ Novembru 2017 li xxolji l-kuntratt tiegħu ta’ membru tal-persunal temporanju u tad-deċiżjonijiet li jiċħdu l-ilmenti tiegħu kontra dawn l-atti u, min-naħa l-oħra, għall-kumpens tad-dannu morali li r-rikorrent allegatament ġarrab.
      
         Dispożittiv
      
      
                  1)
               
               
                  Il-kawżi T-77/18 u T-567/18 huma magħquda għall-finijiet tas-sentenza.
               
            
                  2)
               
               
                  Ir-rapport ta’ evalwazzjoni ta’ VE li jkopri l-perijodu mill-1 ta’ Jannar sal-31 ta’ Diċembru 2016 huwa annullat.
               
            
                  3)
               
               
                  Id-deċiżjoni tal-14 ta’ Novembru 2017 li xxolji l-kuntratt ta’ membru tal-persunal temporanju ta’ VE hija annullata.
               
            
                  4)
               
               
                  Il-kumplament tar-rikors huwa miċħud.
               
            
                  5)
               
               
                  L-Awtorità Ewropea tat-Titoli u s-Swieq (ESMA) hija kkundannata għall-ispejjeż.
               
            
         (1)  ĠU C 134, 16.4.2018.